《水帘》
清代·陈斗南

水晶风动挂高天，石洞玲珑俯百川。神女香奁临镜罢，山僧锡杖倚云悬。

双飞乳燕迷芳草，独耀银蟾隔紫烟。便觉林栖无俗韵，好教户牖发清妍。

作者简介：陈斗南，凤山县人。清乾隆间（1736～1795）邑诸生。生平不详，有《东宁自娱集》一卷，连横《台湾通史》艺文志中有著录。以下诗作据清修台湾方志所引辑录。